04/07/2014 | Administración LocalMunicipal
Cerceda
Secretaría
Aprobación definitiva de ordenanza

APROBACIÓN DEFINITIVA No Boletín Oficial da Provincia de data 26/6/2014, n.º 120, publicouse a aprobación definitiva, pero resultou que o arquivo estaba incorrecto e non se transcribía a totalidade da ordenanza. Polo que se procede a publicación íntegra da mesma a que rematado o prazo de exposición pública sin que se presentasen reclamación ou suxerencias, enténdese aprobada definitivamente aprobada a ordenanza que se transcribe: ORDENANZA FISCAL REGULADORA DA TAXA POLA PRESTACIÓN DO SERVIZO DE AXUDA NO FOGAR ARTIGO 1.–CONCEPTO. De conformidade co previsto no artigo 20 e seguintes do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece a taxa pola prestación do servizo de axuda no fogar, especificado nas tarifas comprendidas no artigo 5, e que se rexerá pola presente ordenanza. ARTIGO 2.–FEITO IMPOÑIBLE. Constitúe o feito impoñible desta taxa a prestación do servizo de axuda no fogar en réxime de libre concorrencia e a prestación do servizo de axuda no fogar a persoas en situación de dependencia recoñecida pola Xunta de Galicia e que no Programa individualizado de atención de recursos teñan o SAF como recurso asignado, ou como respiro complementario de outro recurso e/ou prestación. ARTIGO 3.–SUXEITO PASIVO. Serán suxeitos pasivos da taxa regulada na presente ordenanza: a) As persoas recoñecidas como dependentes ao abeiro da Lei 39/2006, do 14 de decembro, e teñan resolución do Plan Individualizado de Atención (PIA) no que se lle recoñeza o citado servizo (calquera que sexa a súa modalidade) sexan dadas de alta no servizo municipal de acordo co estipulado no Regulamento municipal do servizo de axuda no fogar. b) As persoas que accedan ao servizo de axuda no fogar por libre concorrencia e que sexan dadas de alta no servizo municipal de acordo co estipulado no Regulamento municipal do servizo de axuda no fogar. Se o/a beneficiario/a carece de capacidade para obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. ARTIGO 4.–OBRIGADOS AO PAGO. Están obrigados ao pago da taxa regulada mediante a presente ordenanza as persoas as que se lles preste o servizo de axuda no fogar (SAF), calquera que sexa a súa modalidade (dependencia ou libre concorrencia), basándonos no establecido na Orde do 22 de xaneiro de 2009 da Vicepresidencia para a Igualdade o o Benestar pola que se regula o servizo de axuda no fogar (DOG núm.22 do 02/02/2009) e o Decreto 99/2012, do 16 de marzo, da Consellería de Traballo e Benestar, polo que se regulan os servizos sociais comunitarios e o seu financiamento (DOG núm.63 do 30/03/2012), no Decreto 149/2016, do 5 de setembro, así como na Ordenanza municipal reguladora do servizo de axuda no fogar do Concello de Cerceda. Se o/a beneficiario/a carecera da capacidade para obrar, a dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. ARTIGO 5.–NACEMENTO DA OBRIGA DE PAGO. A obriga de pagar as taxas reguladas nesta ordenanza nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión: 1. As taxas contempladas nesta ordenanza satisfaranse con carácter posterior á restación do servizo e con carácter específico, por mensualidades vencidas.2. Por parte do Concello e sobre a base do parte de traballo asinado, conxuntamente pola persoa usuaria e polo persoal de atención directa, elaborarase un recibo individual co importe correspondente ao servizo prestado no mes anterior, que se remitirá á entidade bancaria elixida pola persoa usuaria para que se efectúe o pagamento (domiciliación bancaria). As excepcións a esta regra (domiciliación bancaria) deberán motivarse cun informe dos técnicos de servicios sociais.3. A finais do mes de febreiro de cada ano, ou antes si se producen cambios na situación das persoas beneficiarias do servizo de axuda no fogar prestación básica, por parte dos Servizos Sociais, para que xustifiquen documentalmente a situación socioeconómica e patrimonial, a efectos de actualizar a súa renda per cápita e o prezo público a aboar. ARTIGO 6.–DETERMINACIÓN DA CAPACIDADE ECONÓMICA DO SISTEMA DE ATENCIÓN A PERSOAS USUARIAS DA DEPENDENCIA.1. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase de acordo coas normas de valoración contidas no capítulo II do título III do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, observándose as normas de aplicación á materia, vixentes en cada momento, polo órgano competente en materia de servizos sociais da Xunta de Galicia.2. O resultado do cálculo da capacidade económica, correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a utonomía e atención á dependencia, o procedemento para a elaboración do programa individual de atención e aorganización e funcionamento dos órganos técnicos competentes. ARTIGO 7.–DETERMINACIÓN DA CAPACIDADE ECONÓMICA DAS PERSOAS USUARIAS DO SERVIZO DE AXUDA NO FOGAR DE LIBRE CONCORRENCIA (BÁSICO). No servizo de axuda no fogar prestado a persoas ou unidades de convivencia usuarias do servizo de axuda a domicilio de libre concorrencia, o concello regulará o cómputo da capacidade económica de acordo cos seguintes criterios: Para os efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria a un dos membros da unidade de convivencia responsables dos menores que forman parte dela. a) Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2. da Lei 35/2006, do 28 de novembro, do imposto sobre a renda das persoas físicas: ingresos netos que se perciban procedentes de rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. b) Computarase así mesmo o patrimonio neto de todas as persoas residentes na unidade de convivencia. Para estes efectos enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos. c) A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. d) Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida. e) Para a actualización da información relativa á capacidade económica, as persoas beneficiarias do servizo presentarán, antes do final do mes de febreiro de cada ano, ou cando se produzan cambios na súa situación inicial ou ben a petición dos Servizos Sociais do Concello, xustificación documental das circunstancias socioeconómicas tidas en conta para o acceso ao servizo, tendo efectos económicos dende o 1 de abril. ARTIGO 8.–PARTICIPACIÓN ECONÓMICA DAS PERSOAS USUARIAS DO SERVIZO DE AXUDA A DOMICILIO NO SISTEMA DE ATENCION A DEPENDENCIA. Para os efectos de aplicación das tarifas tomarase como referencia o indicador público de renda de efectos múltiples (IPREM). a) Determinación da participación no financiamento das persoas dependentes valoradas con dereito de atención recoñecido usuarias do servizo de axuda no fogar.1. O Concello de Cerceda, para facer efectiva a obriga de participar no custo do servizo por parte das persoas usuarias dependentes valoradas con dereito de atención recoñecido, aplicará a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 2. Nos casos en que, por renuncia parcial expresa da persoa usuaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de SAF sexan inferiores á cantidade expresada en cada columna da táboa anterior para o grao correspondente, a cantidade que se debe pagar será minorada proporcionalmente á diminución das horas efectivas de servizo.3. En ningún caso o importe da participación económica que debe ingresar a persoa usuaria en concepto de participación no custo do servizo poderá exceder o 90% do custo do servizo determinado en termos de prezo/hora.4. No caso de que o Concello preste ás persoas dependentes valoradas con dereito de atención recoñecido, as atencións e servizos complementarios do nivel básico do SAF regulados no artigo 14.2 do decreto 149/2013, do 5 de setembro, para os efectos de facer efectiva a obriga de participar no custo do servizo por parte das persoas usuarias, aplicará a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: *Atención 1: adaptacións funcionais do fogar, podoloxía, fisioterapia. *Atención 2: actividades de acompañamento, socialización e desenvolvemento de hábitos saudables. *Atención 3: servizo de préstamo de axudas técnicas.5. Establecese como mínimo vital ou contía mínima para gastos persoais no resto dos servizos distintos da atención residencial, prestados dentro da carteira regulada polo Decreto 149/2013, de 5 de setembro, que quedará íntegramente á disposición da persoa perceptora, unha contía equivalente ao 49% dos ingresos líquidos percibidos, calculados en cómputo anual.6. Garantiráselle á persoa usuaria unha dispoñibilidade anual mínima de 2.653 €, no suposto de que a persoa usuaria traballe nun centro especial de emprego. Este importe será actualizado anualmente consonte a variación interanual do IPREM.7. As ausencias mensuais, por causas imputables á persoa usuaria nos servizos con dereito a reserva de praza mensual que sexan superiores aos dez días agás o mes de vacacións e os supostos previstos nos artigos 27 e 28 da Orde de 2 de xaneiro de 2012, referidos ao prazo máximo de dous (2) meses de suspensión temporal, deinvidicarán un 40% do importe correspondente á participación no seu financiamento en concepto de reserva de praza. ARTIGO 9.–DETERMINACIÓN DA PARTICIPACIÓN NO FINANCIAMENTO DAS PERSOAS USUARIAS DO SERVIZO DE AXUDA NO FOGAR DE LIBRE CONCORRENCIA.1. A base impoñible desta taxa, referida a unha hora de prestación do servizo, virá determinada aplicando a porcentaxe correspondente en función da súa capacidade económica sobre o custo por hora de prestación do servizo que deba aboar o concello á empresa adxudicataria do mesmo, en función do contrato asinada entre as dúas partes. A cota tributaria calcularase multiplicando a base impoñible anterior polo número de horas de prestación do servizo. O copagamento do servizo, segundo o expresado no artigo 62 do Decreto 99/2012, virá determinado pola seguinte táboa: 2. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social.3. Establecerase un límite máximo de participación económica das persoas usuarias do 40% da súa capacidade económica.4. O prezo da hora para os usuarios de prestación básica de SAF será custo por hora de prestación do servizo que deba aboar o concello á empresa adxudicataria do mesmo 5. Esta táboa de copagamento aplicarase a tódolos servizos complementarios do servizo de axuda no fogar: adaptacións funcionais do fogar, podoloxía, fisioterapia. actividades de acompañamento, socialización e desenvolvemento de hábitos saudables, servizo de préstamo de axudas técnicas, perruquería a domicilio, no caso de non estar suxeitos a un convenio ou ordenanza específicos.6. O prezo dos servizos complentarios de axuda no fogar serán os recollidos no Anexo II do Decreto 149/2013, de 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de partipación das persoas usuarias no financiamento do seu custo.7. As ausencias mensuais, por causas imputables á persoa usuaria nos servizos con dereito a reserva de praza mensual que sexan superiores aos dez días agás o mes de vacacións e os supostos previstos no artigo 9 da Ordenanza municipal do servizo de axuda no fogar do Concello de Cerceda, referidos ao prazo máximo de dous (2) meses de suspensión temporal, deinvidicarán un 40% do importe correspondente á participación no seu financiamento en concepto de reserva de praza. ARTIGO 10.–NACEMENTO DA OBRIGA DE PAGAMENTO E PERÍODO IMPOSITIVO. O réxime xurídico da participación económica das persoas usuarias no custo do servizo é o establecido polo Real decreto lexislativo 2/2004, do 5 de marzo, polo que se aproba o texto refundido da Lei de facendas locais. A obriga de pagar as taxas reguladas nesta ordenanza, nace, en xeral, dende que se inicie a prestación do servizo. As liquidacións practicaranse por meses naturais. O abono efectuarase mediante cargo na conta corrente do solicitante, que deberá indicar no modelo dispoñible para tal fin e deberá facerse efectivo de acordó coas seguintes normas de xestión: 1. As taxas contempladas nesta ordenanza satisfaranse con carácter posterior á prestación do servizo e con carácter específico, nos primeiros vinte días do mes seguinte.2. Por parte do concello e, sobre a base do parte de traballo asinado, conxuntamente pola persoa usuaria e polo persoal de atención directa, elaborarase un recibo individual co importe correspondente ao servizo prestado no mes anterior, que se remitirá á entidade bancaria elixida pola persoa beneficiaria, para que se efectúe o pagamento 3. As tarifas revisaranse anualmente, no mes de febreiro, para o que a persoa benificiaria aporte a documentación que lle sexa requirida no prazo establecido. ARTIGO 11.–AFECTACIÓN DOS INGRESOS MUNICIPAIS POLO COPAGAMENTO DOS SERVIZOS. De conformidade co artigo 56.7 de Lei 13/2008, de servizos sociais de Galicia, en todo caso, os ingresos que recade o Concello de Cerceda en concepto de achega das persoas usuarias para a súa participación no custo dos servizos sociais comunitarios, estarán afectados ao financiamento dos servizos sociais que reciban. ARTIGO 12.–INFRACCIONS E SANCIÓNS. As infraccións e sancións rexeranse polo disposto na Lei 13/2008, do 3 de decembro, de Servizos Sociais de Galicia. DISPOSICIÓN DERROGATORIA Queda derrogada a actual Ordenanza fiscal reguladora da taxa pola prestación do servizo de axuda no fogar. Cerceda, 26 de xuño de 2014. O alcalde-presidente José García Liñares